  Майя Бывальцева Гарк ёросысь Каменной гуртын лулчеберетъя но ваньмон дыръя центрлэсь выль юртсэ усьтӥзы. Лэсьтӥськон «Культура» йӧскалык ӵектос улсын южтолэзьысен мынӥз. Со сярысь ивортодэтъя «Удмуртия» агентстволы Грак ёросысь «Лидер» лулчеберет юртлэн кивалтӥсез Анастасия Козлова вераз. Со 100 интылы учкон залэн юрт. Клуб сяна, отчы библиотека но сельсовет интыяськизы. Оглом 23 миллион манет быдтэмын. Тырмытэмын оргтехникаен, мебель, выль креслоос басьтэмын Анастасия Козлова, Грак ёросысь «Лидер» лулчеберет юртлэн кивалтӥсезАнастасия Козловалэн верамезъя, гуртоос дасо ар пала клубтэк улӥзы. 1957-тӥ арын пуктэм юртэз куашкан калэ вуэмен лыдъязы но 2013-тӥ арын чылкак ворсазы. Творчествоя коллективъёс, ансамбльёс, пӧртэм кружокъёс ужзэс куспетӥ каризы. Озьы ик лыдӟиськоннизылэн но юртэз урод ни вылэм, липетэз ялан вияса улӥз. Соин ик корка пырон гуртоос понна туж бадӟым шумпотон луиз. Милям Грак ёросамы кык гинэ поселениос, кытын улӥсез йылэ. Отын (Каменной гуртын – ред.) вань егитъёс, вань пиналъёс, улӥсез котькытынлэсь трос – 500 адями, пичи район понна со умой. Отын улӥсьёс кемалась выль юрт сярысь малпаськизы, куризы Анастасия Козлова, Грак ёросысь «Лидер» лулчеберет юртлэн кивалтӥсезСолэн кылъёсызъя, выль чебер юртэ артысь Улын Адам-Учи гуртын улӥсьёс но ветлозы. Озьы ик Буббы гуртысь но калык вуылоз, дыр. Отын клубзы вань ке но, со пичи но вуж ни, вераз Анастасия Козлова Тодэ вайытом, кӧня ке нунал азьвыл Грак черкогуртысь «Лидер» лулчеберет юртын 3D кинозал усьтӥзы.  Тегъёс: Лулчеберет Удмуртия лэсьтськон Грак  